Man verdrink in RichardsbaaiArgief. Foto: NSRI Craig Lambinon, woordvoerder van die Nasionale Seereddingsinstituut (NSRI), sê die NSRI is omstreeks 18:20 na Bay Hall, ŉ swemarea in die Richardsbaai-hawe, ontbied. Lambinon sê met die NSRI se aankoms op die toneel het hulle ŉ 20-jarige vrou op die strand gevind. Die vrou is na bewering deur ŉ omstander uit die water gered. Lambinon sê die vrou het saam met ŉ 40-jarige man na Pelican-eiland geswem toe hulle in die moeilikheid beland het. “Paramedici het mond-tot-mond-asemhaling op die vrou toegepas voor sy in ŉ kritieke toestand na ‘n hospitaal vervoer is.” ŉ Soektog is van stapel gestuur na die vermiste man en die polisie se duikeenheid is ontbied. Die duikeenheid het die man se liggaam opgespoor. Die saak word ondersoek.